Publication: Magyar Közlöny
Issue: MK-2005-103 (Year: 2005, Number: 103)
Era: 2004-2010
Section: 1. számú melléklet a 10/2005. (VII. 25.) FMM rendelethez
Paragraph Index: 18

b) A kék színû "B" oldalakat akkor töltik ki, ha magánszemély (nem a vállalkozási tevékenységével összefüggésben), vagy kiemelten közhasznú szervezet foglalkoztatja. A munkáltató ugyanazzal a munkavállalóval legfeljebb folyamatosan öt napig, egy naptári hónapon belül legfeljebb 15 napig, egy éven belül legfeljebb napig létesíthet Alkalmi Munkavállalói Könyvvel munkaviszonyt. A munkavállaló egy naptári évben egy munkáltatónál legfeljebb 90 napig létesíthet Alkalmi Munkavállalói Könyvvel munkaviszonyt. Egy éven belül a több, de legalább három természetes személy munkáltatónál vagy kiemelten közhasznú szervezetként nyilvántartásba vett munkáltatónál – a munkáltató tevékenységi köréhez közvetlenül nem kapcsolódó alkalmi foglalkoztatás esetében –, a munkavállaló összesen 200 napot tölthet alkalmi munkavállalásnak minõsülõ munkaviszonyban. A természetes személy munkáltató, illetve a vele egy háztartásban élõ, a Ptk. 685. §–ának b) pontja szerinti hozzátartozója egy munkáltatónak minõsül (közeli hozzátartozók: a házastárs, az egyeneságbeli rokon, az örökbe fogadott, a mostoha– és nevelt gyermek, az örökbefogadó–, a mostoha– és a nevelõszülõ, valamint a testvér; hozzátartozó továbbá: az élettárs, az egyeneságbeli rokon házastársa, a jegyes, a házastárs egyeneságbeli rokona és testvére, valamint a testvér házastársa). Nem tekinthetõ természetes személy munkáltatónak az egyéni vállalkozó a vállalkozása tevékenységi köréhez kapcsolódó foglalkoztatással összefüggésben.

Source: https://magyarkozlony.hu/hivatalos-lapok/27a47cfacbcb226c6390c869912ba8290016587f/dokumentumok/c3bed99db6055c397097ce8466dae14fcd3257ab/letoltes